ועדת הכלכלה, כנסת 19, פרוטוקול מספר 401, 2014-12-02 10:30

איציק שמולי: בוקר טוב לכל המצטרפים ולכל הממשיכים.

איציק שמולי: אנחנו ממשיכים את עבודת הוועדה.

איציק שמולי: הכנסת אולי פועלת ברגעיה האחרונים, אבל את כל אותם תהליכים שכדאי להשלים למען טובת הצרכנים והאזרחים אנחנו נעשה מאמץ לעשות.

איציק שמולי: לעניין הזה נוגעת הצעת חוק הגנת הצרכן (תיקון מס' 41) (הרחבת החובה של עוסקים המנויים בתוספת השנייה לספק שירות טלפוני חינם לצרכן), התשע"ד-2014, של חברי הכנסת איתן כבל, דב חנן, מירי רגב, מאיר פרוש, יריב לוין, מאיר שטרית ואחמד טיבי.

איציק שמולי: הצעת החוק עברה בקריאה ראשונה.

איציק שמולי: אנחנו מכינים את הצעת החוק לקראת השנייה והשלישית כדי להשלים את העניין.

איציק שמולי: אנחנו ניתן לחבר הכנסת היוזם, חברי חבר הכנסת כבל, להסביר את התיקון.

איתן כבל: הצעת החוק היא המשך להצעת חוק שכבר התקבלה, שדיברה על כך שהגופים המנויים בחוק יתחייבו לענות תוך 3 דקות.

איתן כבל: אני לא ארחיב כאן בתהליך שכבר עסקנו ודשנו בו בעבר.

איתן כבל: למה נדרשנו לתיקון בתוספת הזאת?

איתן כבל: כיוון שכמו תמיד החיים בנויים מ"הבה נתחכמה לו".

איתן כבל: הצעת החוק התכוונה במקור לכך שכל גוף שיש איתו מערכת יחסים מתמשכת, זאת אומרת, עסקה מתמשכת, ייכנס לתוך הקטגוריה הזאת, על כל המשתמע מכך, קרי אם אני מבקש לדעת מה המצב החשבון במערכת היחסים ואם אני נדרש לתיקון המוצר שאותו רכשתי.

איתן כבל: מנסים לעשות התחכמויות.

איתן כבל: חלק - אני לא רוצה להגיד כולם – מהגורמים החליטו שמה שהוא לא תקלה לא נכלל מבחינתם בתוך החוק.

איתן כבל: בהמשך לפניות של אנשים לא מעטים, ומבדיקות שנערכו מול חלק מהחברות, עדיף שהדברים יהיו ברורים, נהירים.

איתן כבל: כך בעצם נעשה.

איתן כבל: זה התיקון המרכזי אותו אנחנו מבקשים להביא, כדי שלא תיפול שגגה לגבי הכוונה, לגבי מי ואיך צריך לענות תוך 3 דקות.

איציק שמולי: אם אני מבין נכון את הצעתך, אתה אומר שעל כל סוגי השירותים, לרבות תיקון ליקויים, יחול הכלל של 3 דקות.

איציק שמולי: זאת הייתה כוונת המחוקק.

איתן כבל: נכון.

<חנה טירי: לא רק 3 דקות, גם שירות טלפון חינם.

יעקב ליצמן: ההסתייגות שלי אומרת, שכל מה שאנחנו מדברים עליו פה יחול גם על משרדי הממשלה.

יעקב ליצמן: במקרה אתמול העוזר שלי חיפש מישהו במשרד החינוך.

יעקב ליצמן: הוא הראה לי שאחרי 30 דקות ושנייה הוא סגר את הטלפון.

יעקב ליצמן: אף אחד לא ענה.

יעקב ליצמן: אין שום סיבה שזה לא יחול על כל משרדי הממשלה.

יעקב ליצמן: אני חושב שצריכה להיות היערכות של זמן עד שמתפנים לזה.

יעקב ליצמן: יש הבדל בין מי שמבקשים ממנו לרכוש מוצר לבין מצב של תיקון.

יעקב ליצמן: זה הפסד של הקונה.

יעקב ליצמן: יש קצת הבדל.

איתן כבל: הצעת החוק שלי הייתה במקור על משרדי הממשלה.

איתן כבל: אתה מכיר את זה.

איתן כבל: אמנם היית סגן שר, אבל זה שר לכל דבר ועניין.

איתן כבל: אתה יודע, יש את העניין של "תפסת מרובה לא תפסת".

איתן כבל: לא נעים לי להגיד, הממשלה עמדה על רגליה האחוריות.

איתן כבל: אני רוצה להזכיר שזה היה בתקופה שהיה שר מיוחד, שעסק בעניינים האלה - מיקי איתן.

איתן כבל: דובר אז על ממשל זמין.

איתן כבל: הממשלה התנגדה.

איתן כבל: הסיכום שלי עם הממשלה הוא בעצם תיקון לחוק הקיים.

איתן כבל: אני אשמח שבקדנציה הבאה נוליך מהלך כזה, כי הוא מהלך מתבקש.

<חנה טירי: לא בחוק הגנת הצרכן.

איתן כבל: נכון.

איתן כבל: יש כאן קושי.

איציק שמולי: אם פתחנו ואמרנו שאנחנו מחריגים את קופות החולים, נכניס את משרדי הממשלה?

איתן כבל: כל התיקון הזה נוגע למערכת היחסים אחרי הרכישה.

איתן כבל: אל תדאג, חברי חבר הכנסת ליצמן, כשהם מציעים לך את מרכולתם, עוד לפני שאומרים לך ללחוץ 1 הם כבר עונים לך.

איתן כבל: אין חשש בעניין הזה.

איתן כבל: כל העניין הוא שאנחנו לא מבקשים לקבל את היחס המלא שמקבל אזרח שמבקש לרכוש את המוצר, אלא רק 70% לגבי מי שמנסה לברר את מערכת היחסים שלו עם החברה.

איתן כבל: כל ניסיון להוסיף משהו רק יעצור את התהליך ולא יקדם אותו.

יעקב ליצמן: אני רוצה להעלות את זה למעלה.

<חנה טירי: הממשלה תומכת בהצעת החוק.

<חנה טירי: אני לא רוצה להכביר במילים.

<חנה טירי: אני לא רוצה לעכב.

<חנה טירי: אני רוצה שיקריאו את ההצעה.

יעקב ליצמן: למה שאני מציע את מתנגדת?

<חנה טירי: אנחנו מתנגדים.

<חנה טירי: אני יכולה להסביר גם למה.

יעקב ליצמן: דרך הטבע של הממשלה היא להגיד על הכל "לא".

יעקב ליצמן: לא צריך להסביר למה לא.

<שוש רבינוביץ: זה משהו משפטי, לא מהותי.

<אתי בנדלר: הסעיף שאותו מוצע לתקן בהצעת החוק מתחיל במילים "עוסק המנוי בתוספת השנייה", ואז יש הוראות לגביו.

<אתי בנדלר: ההוראות שאותן מוצע לתקן זה שהשירות הטלפוני החינמי יהיה לשם מתן מענה לכל פנייה, לאו דווקא לצורך תיקון ליקויים או פגמים, כפי שזה קיים היום.

<אתי בנדלר: העוסק המנוי בתוספת השנייה או העוסקים המנויים בתוספת השנייה אלה בעצם חברות התקשורת למיניהן, חברות הגז , החשמל, המים ושירותי רפואה מתמשכת.

<אתי בנדלר: זאת רשימה מאוד מוגבלת של עוסקים שעליהם הוחלה החובה לתת שירות טלפוני חינם.

<אתי בנדלר: זה לא חל על כל העוסקים במשק.

<אתי בנדלר: מה שצריכים לתקן בהתאם להצעתך זה את התוספת השנייה, לבדוק על מי להחיל את זה.

<אתי בנדלר: אתה מציע להחיל את זה על משרדי ממשלה.

<אתי בנדלר: אני לא יודעת אם אתה מדבר רק על משרדי ממשלה או שגם על חברות ממשלתיות.

<אתי בנדלר: חוק הגנת הצרכן מתייחס ליחסים בין צרכן לעוסק.

<אתי בנדלר: עוסק מוגדר בחוק הגנת הצרכן כמי שמוכר נכס או נותן שירות דרך עיסוק, כולל יצרן.

<אתי בנדלר: רוב פעילות הממשלה היא לא ב-capacity כעוסק, אלא כרשות שלטונית שנותנת שירותים לאזרח, לציבור הרחב.

<אתי בנדלר: ישנן מספר מצומצם של פעילויות שהממשלה מבצעת כעוסק.

<אתי בנדלר: אלו פעילויות מאוד מצומצמות.

<אתי בנדלר: גם אם היית מכניס את הממשלה לתוספת, זה היה רק באותן פעילויות שקשה כרגע להגדיר אותן כעוסק.

<אתי בנדלר: אני חושבת שהצרכן או כל מי שמתקשר לממשלה לא היה יודע מראש.

<אתי בנדלר: גם לממשלה אני לא יודעת אם יש דרך לאבחן כרגע באיזה מקומות היא תצטרך להציב טלפונים חינם לשירות האזרחים ובאיזה לא.

<אתי בנדלר: נדמה לי שההצעה שלך כרגע זרה - -

איתן כבל: היא נכונה, רק היא - -

<אתי בנדלר: היא לא מתיישבת כל כך עם חוק הגנת הצרכן.

יעקב ליצמן: לפי מה שאת אומרת, חברות ממשלתיות צריכות להיות בתוכו.

<אתי בנדלר: אינני יודעת.

<אתי בנדלר: אני אומרת לך על מי זה חל היום.

<אתי בנדלר: אמרתי שצריך לשקול.

<אתי בנדלר: כשאתה מדבר להרחיב על הממשלה - -

יעקב ליצמן: אי אפשר להתחיל את החוק מהתחלה, לכן הדרך היא להכניס את זה בהסתייגות.

יעקב ליצמן: אני לא רואה אפשרות שנעביר את זה בחוק, לכן הגשתי הסתייגות.

<וגיף אליאב: אנחנו תומכים בהצעה.

<וגיף אליאב: אנחנו חושבים שישנם ליקויים בחשבוניות ובעניינים כספיים שהלקוח מקבל.

<וגיף אליאב: לא תמיד הליקויים הם טכניים.

<וגיף אליאב: בלי שום קשר, אנחנו סבורים שצריך להחיל את זה על כל השירותים שהחברה נותנת, לא רק לעניין הליקויים.

<שוש רבינוביץ: הרציונל שעומד מאחורי הצעת החוק הוא להרחיב את המענה הטלפוני תוך 3 דקות למספר רב של מקרים, לא רק ליקויים ופגמים.

<שוש רבינוביץ: התיקון הזה מתלבש על שיחת חינם.

<שוש רבינוביץ: בכל פנייה צריך לאפשר שיחת חינם.

<שוש רבינוביץ: זאת לא הייתה כוונת המחוקק.

<שוש רבינוביץ: שיחת חינם זו עלות נוספת על העוסקים.

<שוש רבינוביץ: שיחת חינם לא רלוונטית כל כך היום, כי יש לצרכן שיטות זולות ממילא.

<שוש רבינוביץ: יש לו חבילות, יש לו צ'אטים, יש לו אפליקציות וכו'.

איציק שמולי: מזלנו שאנחנו לא צריכים להיות בפרשנות כי יושב פה המחוקק בעצמו.

איציק שמולי: הוא יכול להגיד למה הוא התכוון.

<שוש רבינוביץ: אני אשמח לשמוע.

<שוש רבינוביץ: במאזן הנוחות בין התועלת לצרכן לעלות לעוסק, אין כאן הצדקה לכרוך את החובה של מענה טלפוני על כל פנייה תוך 3 דקות.

איתן כבל: אני זוכר שקיימנו סביב השאלה הזאת של 1-800 - -

<חנה טירי: ביררנו את הסוגיה הזאת.

איתן כבל: אני זוכר שקיימנו על זה דיון ארוך ומקיף.

<חנה טירי: עלתה הטענה: אם חברה סלולרית נותנת שירות של חבילות ללא הגבלה, לכאורה הצרכן לא משלם פר שיחה, הוא בכל מקרה מחויב ל-1-800.

<חנה טירי: הוא צריך לשלם למפעיל כאשר הצרכן לא משלם.

<חנה טירי: מדובר בעלויות נוספות.

<חנה טירי: לעניין הזה אני יכולה להגיד כמה דברים.

<חנה טירי: לא כל השירותים שנמצאים בתוספת זה חבילות ללא הגבלה.

<חנה טירי: היום אולי יש חבילות ללא הגבלה, אבל מחר לא יהיו חבילות ללא הגבלה.

<חנה טירי: גם חבילות ללא הגבלה הן חבילות עם הגבלה, כי באיזה שהוא שלב אם אתה מגיע למכסה מחייבים אותך.

<חנה טירי: היום, לדברי משרד התקשורת, כל חברה יכולה לעשות לעצמה 1-800.

<חנה טירי: הן לא צריכות לשלם למפעיל.

<חנה טירי: זאת התשובה.

<שוש רבינוביץ: הנקודה השנייה היא המעבר מפניות בעניין ליקויים ופגמים לכל פנייה אחרת.

<שוש רבינוביץ: אנחנו סבורים עדיין - אמרנו את זה בדיון הקודם - שהמעבר הזה קיצוני מידי.

<שוש רבינוביץ: אפשר להרחיב את זה לכל בירור, לא לפניות בעניין שדרוג, רכישה או שינוי תכניות.

<שוש רבינוביץ: זה עניין שיווקי, זה עניין שצריך להשאיר לתחרות החופשית.

<שוש רבינוביץ: לא צריך להכניס את זה עכשיו למסלול של הוראות מחייבות שבגינן יש אכיפה מינהלית, תובנות ייצוגיות, פיצויים לדוגמה.

<שוש רבינוביץ: לפי דעתי האיזון הנכון הוא להרחיב את החובה לענות תוך 3 דקות בכל פנייה של ליקויים, פגמים ובירורים.

<יהב דרורי: אני חושב שהגישה של איגוד לשכות המסחר מאוזנת יותר ממה שהצעת החוק הנוכחית קובעת.

<יהב דרורי: ישנן הרבה מאוד פניות שהחברה שלנו מקבלת שלא עוסקות בעניינים חשובים, כמו אם מישהו שרוצה לשנות את הרינגטון במכשיר, אם מישהו שרוצה לשדרג את המכשיר שלו.

<יהב דרורי: אין שם איזו חשיבות מיוחדת בקיום השיחה ובמענה.

<יהב דרורי: בעוד ששירותי הסיעוד לא נמצאים ברשימה של התוספת השנייה, אנחנו מוצאים את עצמנו כספקי שירות שיש לנו אינטראקציה - -

<חנה טירי: יש גם שירותי רפואה.

איתן כבל: אתה מבין מה הבעיה.

איתן כבל: אם הייתם מתנהלים כמו שצריך ולא מספרים את הסיפורים, ממילא לא היינו פה.

איתן כבל: על מה אנחנו נדרשים פה?

איתן כבל: כבר היה חוק.

<יהב דרורי: החוק קבע ליקויים מוקדמים, הוא לא קבע - -

<חנה טירי: הבעיה שמפרשנות שלכם - -

איתן כבל: את הנצנוץ של הראש שלכם ראו מקילומטרים גם בערפל.

איתן כבל: אני לא אומר את זה לך באופן אישי.

איתן כבל: הדברים היו כתובים, ברורים.

איתן כבל: על מה אנחנו מדברים?

איתן כבל: הפרוטוקול מלא באמירה שעסקה במערכת היחסים בעסקה מתמשכת בין לקוח לעוסק.

<אתי בנדלר: בדברים מסוימים.

<חנה טירי: זה לקוח שבוי שקשור לעוסק.

<יהב דרורי: זאת חוות דעתה של היועצת המשפטית של הוועדה.

<יהב דרורי: החוק קבע רשימה סגורה של דברים שמחייבים את המענה תוך 3 דקות, לא דברים אחרים.

<אתי בנדלר: מטרת הצעת החוק היא להרחיב את זה.

<יהב דרורי: בואו נרחיב לרשימה הגיונית של דברים חשובים, דברים שיש להם משקל, לא כל בירור על שינוי הרינגטון שמישהו מחייג.

<יהב דרורי: זה באמת דברים שהם זוטות.

<יהב דרורי: אלה דברים שלא צריכים להיות שם.

<יהב דרורי: אני לא רוצה שנכניס את עצמנו להוצאות מיותרות בעניינים האלה.

<יהב דרורי: אני יכול להבין את הרצון לעשות משהו גורף, משהו כללי, משהו טוטאלי, אבל אין לזה מקום.

<יהב דרורי: יש לי הצעה קונסטרוקטיבית.

<יהב דרורי: אנחנו אומרים תקלות כמו שכבר קבוע היום.

<יהב דרורי: אובדן או גניבה של מכשיר זה דבר חשוב.

איתן כבל: אח שלי, אני כבר אומר לך, אל תמשיך.

איתן כבל: זה היה בפעם הקודמת כשדיברנו.

איתן כבל: כשאני אתחיל עם רשימות, הוא ישאל אם החוט בלט, אם החוט לא בלט, מאיזו חברה קניתי או לא קניתי.

איתן כבל: מה אני צריך את זה?

איתן כבל: אם זה לא שחור לבן, אנחנו נעשה תיקון לתיקון.

איתן כבל: כשאנחנו סוגרים דלת, אתם באים בחלון.

איתן כבל: כשאנחנו סוגרים חלון, אתם באים בחרך מלמטה.

איתן כבל: כשאנחנו סוגרים את החרך, אתם נכנסים עם מסיכה.

<יהב דרורי: אתם לא מדברים על דלת או חלון.

<יהב דרורי: אתה שופך את כל הבית כדי שמי שתהיה לו פנייה בנושא חשוב יוכל להיכנס מכל הכיוונים.

<יהב דרורי: הצעתי אובדן, גניבה ובירורים על חשבוניות.

איתן כבל: כשהוא מתקשר לקנות מוצר, זה חינם?

<יהב דרורי: כן.

איתן כבל: כשהוא קונה ממך, אתה מוכן לתת לו חינם אפילו אם הוא יתקשר כל 5 דקות.

איתן כבל: מאותו רגע שהוא לקוח שבוי .

איתן כבל: אני יודע שכל הזמן אומרים לי מיליונים.

איתן כבל: אתם נהייתם כמו האוצר.

<יהב דרורי: אין יותר בשוק התקשורת לקוחות שבויים.

<יהב דרורי: אין יותר התחייבויות.

איתן כבל: זה לא רק תקשורת.

איתן כבל: יש גז , מים, חשמל.

<יעל שכטר סיטמן: אנחנו חושבים שיש צורך להחריג את ענף הגפ"ם, כי להבדיל מחברות אחרות, חברות הגז מחויבות ממילא במתן מענה מהיר ללקוחות.

<יעל שכטר סיטמן: פרנסתן תלויה במכירת מכלי הגז שמוזמנים טלפונית על ידי הלקוחות.

איציק שמולי: בסלולר פרנסתם לא תלויה בזה?

<יעל שכטר סיטמן: הם לא צריכים לחדש כל פעם את המנוי.

יעקב ליצמן: אני לא יודע מה ההבדל.

<יעל שכטר סיטמן: כל פעם שצרכן צריך להזמין בלון חדש הוא צריך ליצור קשר עם החברה.

<יעל שכטר סיטמן: האינסנטיב של חברות הגז הוא להשאיר את קו הטלפון פתוח, הוא לתת מענה מהיר.

<יעל שכטר סיטמן: הם עושים את כל המאמצים לכך.

<יעל שכטר סיטמן: אם ישיתו על חברות הגז את העלות הזאת, העלות פר לקוח תהיה הרבה יותר גבוהה מאשר אצל גופים אחרים.

<יעל שכטר סיטמן: ההתאחדות מתנגדת להתערבות בפרטים כאלה בעסקים.

<יעל כהן-שאואט: אנחנו מברכים על הצעת החוק.

<יעל כהן-שאואט: החוק אומר דבר אחד מאוד פשוט: תכבדו את הלקוח גם אחרי שהוא חתם על העסקה, לא רק לפני.

<יעל כהן-שאואט: הדבר הבסיסי ביותר זה לתת לו מענה מהיר.

<יעל כהן-שאואט: לגבי ההערות שלכם האם להרחיב לזה, אולי להוציא את זה.

<יעל כהן-שאואט: הפתרון הוא במענה הממוחשב.

<יעל כהן-שאואט: אתם חייבים על פי התקנות לאפשר להשאיר הודעה מוקלטת.

<יעל כהן-שאואט: תתנו את האפשרות למי ששיש לו סייגים על החשבונית ולמי שיש בעיה אחרת.

איתן כבל: הייתי מתקן את החוק ואומר שכל ההתנהלות תהיה באס אם אסים.

<יעל כהן-שאואט: בצ'אטים באינטרנט.

איתן כבל: אני מדבר ברמת העיקרון.

<יעל כהן-שאואט: ההערות האלו הן פשוט קטנוניות.

<יעל כהן-שאואט: תנו לאנשים אפשרות לגשת אליכם, להציג לכם את הבעיות שלהם.

<יעל כהן-שאואט: תתנו להם מענה.

<יעל כהן-שאואט: גם כאשר מצליחים להשיג אתכם אין תמיד מענה.

<יעל כהן-שאואט: את זה נפתור בדרך אחרת.

<יעל כהן-שאואט: החוק הזה לא היה אמור להגיע לכאן.

<יעל כהן-שאואט: זה שזה מגיע לכאן זאת תמונה עלובה של השירות שמקבל הצרכן מהחברות הגדולות.

<רן מלמד: רציתי להתייחס לדברים שנאמרו על ידי הנציגה של חברות הגז.

<רן מלמד: שוק הגז אמור להיות פתוח היום לתחרות.

<רן מלמד: מהניסיון שלנו הרבה מאוד אנשים לא מקבלים שירות מספיק טוב מחברות הגז, בטח לא לקוחות שרוצים לעבור מחברה לחברה.

<רן מלמד: הנימוק שצריכים לשנות או להיות מוחרגים לא עובד, לטעמי, ואני מבקש לא לקבל אותו.

<יעל שכטר סיטמן: אסור לחברות לפנות במשך חצי שנה לאדם שרוצה להתנתק מהן.

<יעל שכטר סיטמן: יש תחרות.

<יעל שכטר סיטמן: מעודדים תחרות בענף.

<רן מלמד: לא אמרתי שלא מעודדים תחרות.

<רן מלמד: התחלתי בזה שיש תחרות.

<רן מלמד: כדי שהתחרות הזאת תוכל להתקיים כמו שצריך, אין שום סיבה להחריג אתכם.

<חנה טירי: אנחנו מתנגדים להחרגת חברות הגז.

<חנה טירי: זה עניין שירותי מאוד נקודתי של שיחת טלפון חינם.

<חנה טירי: זה זמן המתנה, זה שירות מתמשך, זה שירות חיוני.

<חנה טירי: אם יבוא משרד התשתיות וירצה לקבוע רגולציה דומה, הוא יעשה את השיקולים שלו.

<חנה טירי: אם הוא רוצה לקבוע הוראות שהן אפילו טובות יותר לצרכן מההוראות שיש בחוק הגנת הצרכן, בבקשה.

יעקב ליצמן: למה החרגתם את קופות החולים?

<חנה טירי: לא החרגנו.

<חנה טירי: קופות החולים לא נמצאות בתוספת.

<חנה טירי: עלתה השאלה אם להכניס את קופות החולים.

איציק שמולי: אולי בממשלה הבאה.

<הילה דוידוביץ- בלומנטל: התקנות לעניין מענה טלפוני אנושי קובעות היום במפורש שככל שיש דין ספציפי לבעלי רישיון שקובע הוראה אחרת, והוא מטיב עם הצרכן - - ככל שיש לחברות הגז רגולציה פרטית, היא תחול - -

<חנה טירי: אנחנו, הממשלה, שומרים על זכותנו לטעון נושא חדש לגבי ההסתייגות של חבר הכנסת ליצמן.

<חנה טירי: הנושא של הוספת משרדי ה ממשלה לא היה בנוסח המקורי, הוא לא הובא בפני הממשלה.

<אתי בנדלר: אתם יכולים לשמור על זכות

<אתי בנדלר: כם להגיש הסתייגות, אבל נושא חדש צריך לטעון עכשיו.

<אתי בנדלר: אם אתם טוענים נושא חדש, אנחנו לא יכולים כרגע להצביע על הצעת החוק.

<אתי בנדלר: אתם צריכים להחליט עכשיו אם לטעון נושא חדש, מה שימנע את ההצבעה על הצעת החוק כרגע, או לאפשר לחבר הכנסת ליצמן להגיש הסתייגות.

<אתי בנדלר: אם הממשלה מתנגדת, להשיג רוב - -

יעקב ליצמן: אם זה יעבור בהסתייגות, יש ליושב ראש הוועדה אפשרות להחזיר את זה לוועדה.

<אתי בנדלר: לא ממש.

יעקב ליצמן: אני מבטיח לך שאין חוק, כי עד שתתכנס ועדת הכנסת במצב הפוליטי היום - -

<אתי בנדלר: זה חצי מדויק, חבר הכנסת ליצמן.

<אתי בנדלר: אפשר להחזיר את זה לוועדה לצורך שילוב ההסתייגות בנוסח שיונח מחדש, לא לצורך דיון מחדש.

<אתי בנדלר: כדי שיהיה דיון מחדש צריכים הצבעה נוספת.

<אתי בנדלר: אז הכנסת תטיל על הוועדה לדון.

<חיים וינגרטן: הייתי מציע להחריג את כוחות הביטחון וההצלה לזמן של פחות מ-3 דקות.

<חיים וינגרטן: זה עניין של הצלת חיים.

<חיים וינגרטן: כשמחייגים לכוחות הביטחון וההצלה צריך תוך 60 שניות לענות לטלפון.

<חיים וינגרטן: זה עניין של חיים ומוות.

<אתי בנדלר: הסעיף הזה לא חל על כוחות הביטחון וההצלה.

<חיים וינגרטן: תכניסו את זה.

איציק שמולי: אם אתה רוצה שזה יהיה יותר מהיר, למה להכניס את זה?

<חיים וינגרטן: כי זה לא כך היום.

איציק שמולי: תוך כמה זמן אתם עונים היום לטלפון?

<חיים וינגרטן: אפשר לחייג - -

יעקב ליצמן: מתי תחולת החוק?

<אתי בנדלר: עוד לא דיברנו על זה.

<אתי בנדלר: צריכים לדבר על זה.

יעקב ליצמן: צריכים לתת יותר זמן.

איציק שמולי: אנחנו עוברים להקראה.

<חנה טירי: אנחנו לא טוענים נושא חדש.

יעקב ליצמן: היא יכולה לטעון נושא חדש אחרי שמתקבלת ההצעה.

יעקב ליצמן: לפני כן היא לא יכולה.

<אתי בנדלר: לעצם ההצעה.

<אתי בנדלר: מה זו הסתייגות?

<אתי בנדלר: הסתייגות זו הצעה לתקן את נוסח ההצעה.

יעקב ליצמן: אם לא מתקבל - -

איציק שמולי: בואו נשאיר את הדיון הזה לאחר כך.

איציק שמולי: הממשלה לא טוענת עכשיו נושא חדש.

איתן כבל: הצעת חוק הגנת הצרכן (תיקון מס' 41) (הרחבת החובה של עוסקים המנויים בתוספת השנייה לספק שירות טלפוני חינם לצרכן), התשע"ד-2014 תיקון סעיף 18ב 1.

איתן כבל: בחוק הגנת הצרכן, התשמ"א-1981, בסעיף 18ב(א)(1), במקום הקטע החל במילים "שעניינה ליקויים" ועד המילים "(בסעיף זה – שירות טלפוני)" יבוא "של צרכן".

איתן כבל: 2.

איתן כבל: תחילתו של חוק זה _ מיום פרסומו.

<יהב דרורי: כמו שאמרנו קודם, אנחנו חושבים שצריך לצמצם את זה לרשימה סגורה של נושאים חשובים.

איציק שמולי: את זה כבר אמרת.

<אתי בנדלר: את ההצעה שלך אף חבר כנסת לא אימץ.

<יעל שכטר סיטמן: הקו חינם הוא הגיוני לליקויים, מעבר לזה זה עלויות מטורפות.

איתן כבל: מה אתם אומרים ברשות להגנת הצרכן?

איתן כבל: אני לא אמון על העניין הזה.

<יעל שכטר סיטמן: לחברות הגז יש את המערך שפועל 24 שעות.

איתן כבל: יש פה משהו שקצת לא ברור לי.

איתן כבל: הזמנת גז היא חלק מהשירות.

איתן כבל: זה כמו לקנות מוצר.

איתן כבל: כשאני רוצה לייצר מול החברה סוג של התקשרות ארוכת טווח, אני מרים אליה טלפון ויש לי שיחת חינם.

איתן כבל: כמה שאני ארצה הם יתנו לי כדי שאני אבצע איתם את ההתקשרות.

איתן כבל: כל פנייה היא כדי לבצע סוג של רכישה, תקני אותי אם אני טועה.

<יעל שכטר סיטמן: בהרבה שיחות כן.

<יעל שכטר סיטמן: זאת הדרך שלהם למכור.

איתן כבל: ברור כשמש לאור הירח.

איתן כבל: אנחנו מבינים אחד את השני.

איתן כבל: למה אני צריך להעניש את הצרכן כשאתם אלה שצריכים לרדוף אחריו?

איתן כבל: אתם צריכים לתת לו 4 שיחות חינם כדי שיקנה מכם את הבלון.

<יעל שכטר סיטמן: זה לא להעניש את הצרכן.

<יעל שכטר סיטמן: חברות הגז שונות בכך שהצרכן יוצר איתן קשר יותר מחברות אחרות.

<לאה ורון: לשם מה הוא יוצר איתכם קשר?

<אתי בנדלר: על איזה נתונים את מבססת את זה לעומת חברות אחרות?

איתן כבל: למה?

איתן כבל: הוא רוצה לקנות בלון גז.

איתן כבל: אתם לא צריכים לתת לו שיחת חינם אחת, אתם צריכים לתת לו 4 כדי שיקנה מכם.

איתן כבל: אני אעניש את מי שרוצה לקנות מכם?

איתן כבל: זה נשמע לי לא הגיוני.

<יעל שכטר סיטמן: זה לא להעניש.

איציק שמולי: אין פה חבר כנסת שמציע את זה, לכן אנחנו מתקדמים להצבעה.

<אתי בנדלר: אחרי ההצבעה על סעיף 1 אני מבקשת להעלות להצבעה את הצעתו של חבר הכנסת ליצמן.

<אתי בנדלר: אני אגיד גם מה היא צריכה להיות.

איציק שמולי: מי בעד סעיף 1, ירים את ידו?

איציק שמולי: בעד – פה אחד

איציק שמולי: נמנעים –אין

<אתי בנדלר: ההצעה של חבר הכנסת ליצמן לא מחייבת תיקון של הסעיף שהוצע על ידי חבר הכנסת כבל.

<אתי בנדלר: כפי שנאמר, הסעיף היום אומר ככה: "עוסק המנוי בתוספת השנייה", כאשר אז יש מספר חובות שחלות עליו.

<אתי בנדלר: אחת, לספק שירות טלפוני חינם לשם מתן מענה וכו'.

<אתי בנדלר: מה שאתה מציע זה לתקן את התוספת השנייה.

<אתי בנדלר: התוספת השנייה לחוק, כפי שאמרתי, מונה סוגים מסוימים של עוסקים.

<אתי בנדלר: יש 9 סוגי עוסקים שזה חל עליהם.

<אתי בנדלר: אתה מציע להוסיף כאן את המדינה כשהיא מבצעת פעילות מסחרית.

<הילה דוידוביץ- בלומנטל: יש עוד סעיפים בחוק שמפנים לתוספת השנייה.

<חנה טירי: התיקון האחרון הוא בעניין הזיהוי הטלפוני.

<חנה טירי: הוא מפנה לתוספת השנייה.

איציק שמולי: אני חושב שאנחנו לא צריכים לעבור עכשיו על כל הסעיפים.

<אתי בנדלר: עוסק המנוי בתוספת השנייה, וכן הממשלה בספקה שירותים מסחריים לצרכן.

<אתי בנדלר: זאת ההצעה שלך?

יעקב ליצמן: למה מסחריים?

יעקב ליצמן: חיוניים.

<אתי בנדלר: החוק חל על עוסק.

<שוש רבינוביץ: סעיף 42 לחוק הגנת הצרכן.

<חנה טירי: רק בכובעה כעוסק.

<שוש רבינוביץ: נכון.

<שוש רבינוביץ: אפשר להכניס אותה לרשימה הזאת בכובעה כעוסק.

<אתי בנדלר: לא נכניס אותה לרשימה כי יש לזה עוד משמעויות.

<אתי בנדלר: כפי שהופנתה תשומת הלב שלי, ההפניה לתוספת השנייה נעשית בנושאים נוספים.

<אתי בנדלר: חבר הכנסת ליצמן רוצה להכניס את הממשלה בכובעה כעוסק.

<אתי בנדלר: אם היא מבצעת פעילות מסחרית, תהיה חובה לענות תוך 3 דקות.

<חנה טירי: זה גם אם המדינה עושה פעילות עסקית שהיא פעילות מתמשכת.

<חנה טירי: הרציונל של התוספת השנייה זה העסקאות המתמשכות.

יעקב ליצמן: אנחנו מדברים גם על החברות הממשלתיות.

<אתי בנדלר: ברישא של סעיף קטן (א), בסופה יבוא: "וכן הממשלה בפעילותה כעוסק".

איציק שמולי: אנחנו מצביעים על הצעתו של חבר הכנסת ליצמן.

איציק שמולי: מי בעד הצעתו של חבר הכנסת ליצמן?

איציק שמולי: בעד – 1

איציק שמולי: נמנעים – אין

<אתי בנדלר: משהצעתך לא התקבלה, אני רושמת בשמך הסתייגות.

איציק שמולי: אנחנו עוברים לסעיף השני, לסעיף התחילה.

יעקב ליצמן: שלושת רבעי שנה.

איתן כבל: זה הרבה מאוד.

איתן כבל: הפלטפורמה קיימת.

יעקב ליצמן: לוקח הרבה זמן.

איתן כבל: המערכת כבר קיימת.

איתן כבל: כל העניין זה אם הם יצטרכו לענות גם ל..

איתן כבל: זה לא שעכשיו מוציאים אותם לקורס.

<חנה טירי: אנחנו לא חושבים שצריך פרק זמן ארוך מידי, כי המערכות האלו כבר קיימות.

יעקב ליצמן: אני דורש שנה.

<שוש רבינוביץ: אם אנחנו מחויבים על כל פנייה, אפשר לתת - - יש פה גם אכיפה מינהלית מ-1 בינואר.

<שוש רבינוביץ: ההצעה שלנו היא 9 חודשים.

איתן כבל: הם ילמדו את הכללים הפוך.

איתן כבל: אני מציע 5 חודשים.

<אתי בנדלר: האם הצעת החוק הזאת תחייב את העוסקים שהצעת החוק הזאת חלה עליהם להיערכות מיוחדת, להיערכות נוספת?

<שוש רבינוביץ: כן.

<אתי בנדלר: למה?

<שוש רבינוביץ: צריך לחזור לכולם תוך פרק זמן מאוד מסוים.

<שוש רבינוביץ: זה כרוך בהיערכות.

<אתי בנדלר: איזה סוג של היערכות?

<שוש רבינוביץ: כוח אדם, משאבים, הכשרה.

איציק שמולי: הגיעו פה לאיזו שהיא פשרה.

איציק שמולי: ההצעה שנציע היא חצי שנה.

איציק שמולי: תחילתו של חוק זה 6 חודשים מיום פרסומו.

איציק שמולי: מי בעד ההצעה, ירים את ידו?

איציק שמולי: בעד – פה אחד

איציק שמולי: נמנעים –אין

איציק שמולי: תודה רבה לכם.